מעלינו 
אתה בקלרניט ואני בפסנתר; אתה מתעקש ואני מוותר; אתה עם כיפה ואני מזוקן; אתה אביבי ואני מעונן; אני מתקרב ואתה עוד רחוק; אני רציני ולך בא לצחוק; אני מתלהב ואתה מתקרר; אני עוד ישן ואתה מתעורר; מעלינו כיפת שמיים; כיפה של כוכבים; שנינו נושאים עיניים; שנינו מקווים; מעלינו כיפת שמיים; והיא שומרת עלינו; מחברת ביני ובינך; וקצותיה - הקשר בינינו; אתה מפרגן ואני סובל; עיני עצומות ואתה מסתכל; אתה מתעצבן, אני נרגע; אתה שפוי, אני משוגע; אתה ואני הפכים גמורים; אתה ואני לעולם חברים; שנינו באש, שנינו במים; תחת אותה כיפת השמיים; מעלינו...; וככה אנחנו חיים את חיינו; זו המציאות וזוהי ארצנו; יחי ההבדל, יחי השוני; די לעושר, די לעוני; כי מה שמפריד - יכול לחבר; ומה שיפה זה שכל אחד אחר; פסיפס אומנותי, זה פאזל מסובך; לא משעמם פה, וטוב שכך!; 